Este dijous se celebrarà la sessió formativa ‘Transparència de les associacions i protecció de dades en les Entitats No Lucratives’ en el Casal Jove
27 de febrer 2019

![](/media/iednjlho/042_c_prsupostos-participatius_cuerpo.jpg)  

La sessió formativa ‘Transparència de les associacions i protecció de dades en les Entitats No Lucratives’ se celebrarà este dijous, 28 de febrer, a les 17.30 hores en el Casal Jove del Port de Sagunt. El curs, organitzat per por la Xarxa d’entitat del País Valencià, no requerix inscripció prèvia.

  

Des del departament de Participació Ciutadana s'ha organitzat una nova edició de cursos de formació per a associacions sense ànim de lucre que comptarà amb un total de sis accions, d'una banda, cinc cursos repartits entre febrer i juny, i d'altra, una sessió formativa organitzada per la Xarxa d´entitat del País Valencià. En total són 6 cursos oberts i gratuïts per a les associacions del municipi.

  

La regidora de Participació Ciutadana, María Giménez, va declarar que “**a més de la gestió de les subvencions en concurrència competitiva que dota a les associacions veïnals d'ajudes per a desenvolupar els seus projectes, així com les diferents accions desenvolupades des del departament (mapatges urbans, processos de participació, devolucions, guies informatives, etc), també és fonamental continuar realitzant cursos de formació per al teixit associatiu del municipi, habilitant la gestió que les veïnes i veïns desenvolupen a les noves realitats de l'administració, els recursos de la qual ens exigixen adaptar-nos cada vegada més a una gestió telemàtica**”.

  

“**Són, per tant, cursos que responen a les necessitats veïnals en la seua formació als nous temps de les institucions, i així es continuaran desenvolupant en futures edicions, perquè les entitats sense ànim de lucre continuen treballant en les seues metes socials de la manera més eficient i senzilla possible**”, va afirmar la delegada.

  

![](/media/gmymvvvl/042_c_formacio-per-a-les-associacions-sagunt.jpg) 

​  

​​​​

*   [](http://www.facebook.com/sharer.php?u=https://aytosagunto.es/va/actualitat/este-dijous-se-celebrara-la-sessio-formativa-transparencia-de-les-associacions-i-proteccio-de-dades-en-les-entitats-no-lucratives-en-el-casal-jove/ "Facebook")
*   [](http://twitter.com/share?url=https://aytosagunto.es/va/actualitat/este-dijous-se-celebrara-la-sessio-formativa-transparencia-de-les-associacions-i-proteccio-de-dades-en-les-entitats-no-lucratives-en-el-casal-jove/ "Twitter")
*   [](https://www.linkedin.com/shareArticle?url=https://aytosagunto.es/va/actualitat/este-dijous-se-celebrara-la-sessio-formativa-transparencia-de-les-associacions-i-proteccio-de-dades-en-les-entitats-no-lucratives-en-el-casal-jove/ "Linked In")
*   [](mailto:?body=https://aytosagunto.es/va/actualitat/este-dijous-se-celebrara-la-sessio-formativa-transparencia-de-les-associacions-i-proteccio-de-dades-en-les-entitats-no-lucratives-en-el-casal-jove/)